***Úlohy počas štúdia doma na týždeň od 26. 10. do 30. 10. 2020***

***Trieda: 7. A, 7.B, 7.C***

***Predmet: Anglický jazyk***

***Vyučujúci: M. Tkáčová***

Milí siedmaci,

posielam vám úlohy na nasledujúci týždeň. Úloh je viacero, preto si ich vypracovanie môžete rozdeliť, a to podľa toho, kedy máte angličtinu v rozvrhu. **!!! Prepísané poznámky a vypracované cvičenia mi pošlite prostredníctvom správy cez Edupage najneskôr do štvrtka (29.10.2020) !!!**

**Úloha č. 1** –Skontrolujte si preklad viet, ktoré som vám poslala. Ak máte chybu, opravte si ju.

1. Ja som pozeral televíziu pred 2 dňami. I watched TV two days ago.
2. Peter hral futbal minulý piatok. Peter played football last Friday.
3. Oni nepili mlieko. They didn´t drink milk.
4. Tomáš nebol v škole. Tom wasn´t at school.
5. Otvoril si včera okno? Did you open a window yesterday?

**Úloha č. 2 –** Zopakujte si Past Simple.Doplňte slovesá v zátvorke v minulom čase. Niektoré slovesá sú pravidelné (stačí pridať koncovku -ed), niektoré sú nepravidelné (2. stĺpec).

1 We ………………… (live) in London two years ago.

2 My dad ……………………. (grow up) in Canada.

3 Lucy …………………. (be born) in 1997.

4 We …………………. (move) to Slovakia when I was six.

5 My parents ………………………. (get married) in Paris.

6 Peter´s grandpa …………………. (die) when he was 75.

7 My grandparents …………………… (have) three children.

8 Carl ………………………… (not want) to leave New Zealand.

9 He soon ………………………. (make) lot of friends at school.

10 His father …………………..……. (build) this house near the sea.

**Úloha č. 3** – Preložte vety do angličtiny.

1. Cestovali sme do Londýna minulý rok.

2. Navštívili sme múzeum.

3. Martin mal nehodu.

4. Moja sestra písala list.

**Úloha č. 4 –** Vytvorte z kladných viet záporné. Použite DIDN´T a základný tvar slovesa.

1. Tom broke his leg yesterday.

2. Peter closed the door.

3. He saw a nice girl.

4. Sue played badminton last night.

5. I had a pizza for my lunch.

**Úloha č. 5** – Začíname novú gramatiku. Napíšte si poznámky do zošita a naučte sa ich

**FUTURE TENSE [ fjučr tens]**

**(Budúci čas)**

* na vyjadrenie budúceho času používame výraz **WILL** (budem, budeš, bude, budeme, budú......)
* **WILL** má nezmenený tvar vo všetkých osobách singuláru a plurálu
* **WILL** stojí vždy pred slovesom a nasleduje za osobou
* **Zápor: WILL + NOT = WON´T [vont]** (nebudem, nebudeš, nebudeme, nebudú......)

Kladná veta: osoba + **WILL +** sloveso + zvyšná časť vety

napr. **I will watch TV tomorrow** ( Budem pozerať TV zajtra)

Záporná veta: osoba + **WON´ T +** sloveso + zvyšná časť vety

napr. **They won´t wash their car** ( Oni nebudú umývať ich auto)

Otázka: **WILL +** osoba +sloveso + zvyšná časť vety

napr. **Will you play football**? (Budeš hrať futbal?)